Paso Khyber

Iste articlo ye sobre un puerto de montanya en a muga entre Pakistán y Afganistán; ta lo puerto d'o mesmo nombre en Nueva Zelanda, se veiga Paso Khyber (Nueva Zelanda).

O paso Khyber u paso de Khyber ye un puerto de montanya situau en a provincia de Khyber Pakhtunkhwa en Pakistán que connecta la ciudat de Landi Kotal con a val de Peshawar en Jamrud bien amán d'a muga con a provincia de Nangarhar en Afganistán que se troba nomás que a 5 km de distancia. En estar parte d'a Rota d'a Seda ha estau historicament de muita importancia comercial en estando la prencipal vía de comunicación entre l'Asia Central y lo subcontinent indio en trescruzando la cordelera de Safed Koh (Montanyas Blancas) en l'Hindu Kush. Como consecuencia historicament ha teniu tamién muita importancia militar y politica con o constant intrés en o suyo control por part d'as potencias mugants en cada momento historico y ha estau tamién a vía de dentrada en o subcontinent d'as invasions procedents d'o norte y l'ueste, dica lo punto que se considera que la clamada "migración indoaria" u invasión d'o subcontinent por os pueblos indoiranios (u "arios") arredol de 1700 aC que esclafó a civilización d'a val de l'Indo s'escaició a través d'iste puerto de montanya.

 Cine 
Por a importancia estratechica d'iste puerto de montanya, mientres o Raj Britanico se convirtió en un territorio con ampla presencia militar, estando cuantas as cintas mas que mas de cine d'aventuras u de cine belico que li fan mención:
 1950: Kim, dirichida por Victor Saville.
 1953: King of the Khyber Rifles, dirichida por Henry King.
 1975: The Man Who Would Be King, dirichida por John Huston.

 Vinclos externos 

Categoría:Muga entre Afganistán y Pakistán
Khyber
Khyber
Khyber
Categoría:Rota d'a Seda